L'Ajuntament d'Alaquàs signa el conveni per a la reurbanització del sector VI al polígon dels Mollons
20/02/2020

# L'Ajuntament d'Alaquàs signa el conveni per a la reurbanització del sector VI al polígon dels Mollons

*   20/02/2020
*   [Urbanisme](/categoria/24/0/urbanisme)
*   [Imprimir](#)
*   Compartir
*    https://www.alaquas.org/documento.asp?id\_do=17863

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17863%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20signa%20el%20conveni%20per%20a%20la%20reurbanitzaci%C3%B3%20del%20sector%20VI%20al%20pol%C3%ADgon%20dels%20Mollons)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17863/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2020/2/17863/20022020img_0410_-_copia_Form_4.jpg)](https://www.alaquas.org/ficheros/documentos/2020/2/17863/20022020img_0410_-_copia_Form_10.jpg "<a href='https://www.alaquas.org/ficheros/documentos/2020/2/17863/20022020img_0410_-_copia_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs signa el conveni per a la reurbanització del sector VI al polígon dels Mollons</a>")

La mercantil Alondra Serveis Immobiliaris invertirà 20 milions d'euros i construirà una gran nau logística. Pel que fa a l'impacte laboral, es preveu la creació de 75 llocs de treball durant la realització de les obres i entre 60 i 100 llocs de treball de manera permanent una vegada estiga en funcionament la nau logística

L’Ajuntament d’Alaquàs i la promotora Alondra Serveis Immobiliaris signaven el passat dilluns 17 de febrer el conveni per al desenvolupament del sector VI, ubicat  junt al polígon els Mollons. El document ve a materialitzar el compromís de la mercantil en la inversió de més de 20 milions d'euros per a la reurbanització d’aquest espai. Segons el document, la proposta abastarà prop de 82.000 m2 de nou sòl industrial distribuït en dues noves parcel·les: en la primera d'elles, amb uns 46.817 m2 es construirà una gran nau logística (32.000 m2) i una altra amb uns 35.245 m2 que serà destinada a la creació de parcel·les per a la construcció de naus de menor grandària.

Quant a l'impacte laboral, la inversió suposarà la creació de 75 llocs de treball durant la realització de les obres i entre 60 i 100 llocs de treball de manera permanent una vegada estiga en funcionament la nau logística que serà construïda. El 50% dels i les persones contractades seran veïns d'Alaquàs o de la zona. Un procés de contractació que es durà a terme en coordinació amb l'oficina de col·locació de l'Ajuntament d'Alaquàs.

A més, amb el desenvolupament d'aquest projecte es preveu que l'Ajuntament d'Alaquàs perceba un ingrés de 700.000€ en llicències, 100.000€ anuals en IBI, IAE i sòl industrial valorat en 900.000€. De la mateixa manera, l'Ajuntament obtindrà gratuïtament 30.000 m2 de sòl en la zona d'horts urbans.